கேள்வி: விட்டல் பாய் பட்டேல் - தொடக்கக்கால வாழ்வு என்பது என்ன?
பதில்: பட்டிதர் சமூக விவசாயக் குடும்பத்தைச் சேர்ந்த ஜாவர்பாய் - லாட்பாய் தம்பதியரின் ஐந்து குழந்தைகளில் மூன்றாவது குழந்தையாகக் குஜராத்தில் உள்ள நாடியாத் பிறந்தார். சர்தார் வல்லபாய் பட்டேலுக்கு இரண்டு ஆண்டுகள் மூத்தவர் இவர். நதியாதிலும் பம்பாய் கல்வி கற்று கோத்ராவிலும் போர்சத்திலும் இருந்த நீதிமன்றங்களில் இளம் வழக்குரைஞராகப் பணியாற்றினார். இளம் வயதிலேயே திவாலிபாய் என்பவரை மணந்தார்.[https://web.archive.org/web/20071010202425/http://www.sardarpateltrust.org/VeerVithalbhai.htm Vithalbhai Patel]. sardarpateltrust.org
கேள்வி: விட்டல் பாய் பட்டேல் - அரசியல் பணிகள் பற்றி தகவல் சொல்.
பதில்: இவர் 1913ல் பம்பாய் (மும்பை) சட்டசபை உறுப்பினராகிச் சட்டசபையில் சர் பெரோஷா மேத்தாவின் தலைமையில் கட்டாய இலவசத் தொடக்கக் கல்வி சட்டத்தை பம்பாய் நகரத்துக்கு மட்டுமல்லாது மற்ற மாவட்டங்களுக்கும் விரிவாக்கும் சட்டத்தை 1917 ஆம் ஆண்டு முன்மொழிந்தார். இவர் மண உறுதி எனப்படும் இந்துத் திருமணங்கள் ஏற்புடைமை மசோதா (Hindu Marriages validity bill) என்ற மசோதாவைக் கொண்டு வந்தார். புகழ் பெற்ற கிங் எட்வர்ட் நினைவு மருத்துவமனை உருவாக்கியது, ஏழாம் எட்வர்டு நினைவு இல்லத்தை உண்டாக்கியது போன்றவை இவர் ஆற்றிய பணிகளில் சில. இந்திய அரசியல் சட்ட ஆய்வு கூட்டுக் குழுவிற்கு இரண்டு முறை இங்கிலாந்து சென்றார்.